11/08/2010 | Administración LocalMunicipal
Ribeira
Expropiación forzosa depuradora Corrubedo OH-315.756.

O Pleno da Corporación Municipal, en sesión ordinaria celebrada na data 26 de xullo de 2010, adoptou o acordo que de seguido se transcribe, e que se somete a información pública insertando os correspondentes anuncios no Boletín Oficial da Provincia e no Taboleiro de Anuncios do Concello así como nun xornal de gran circulación na provincia, durante un prazo de vinte días, contados a partir da súa publicación no Boletín Oficial da Provincia, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no departamento de secretaría xeral do Concello de Riveira, sito na praza do Concello, nº 1, 15960 Riveira. Ao mesmo tempo, en cumprimento do disposto no artigo 59.5º da Lei 30/1992, do 26 de novembro, esta publicación servirá como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. Visto o expediente tramitado para expropiación (urxente) dos bens e dereitos que se precisan ocupar para a execución da obra “Colectores xerais e EDAR de Corrubedo (OH.315.756), o informe técnico no que se indica a relación de bens e dereitos afectados pola execución da obra e que se consideran de necesaria expropiación da enxeñeira municipal Geremias Majoral Henriquez de data 20 de xullo de 2010 “Asunto: Relación de parcelas a ocupar pola execución das obras Colectores xerais e estación depuradora de augas residuais de Corrubedo”, o informe técnico de valoración de terreos do arquitecto municipal Trinidad Esther Luis Valeriano El Miri Lavandero de data 22 de xullo de 2010 “Asunto: Valoración para expropiación das parcelas afectadas pola execución das obras Colectores xerais e estación depuradora de augas residuais de Corrubedo”, o informe técnico urbanístico do arquitecto municipal Trinidad Esther Luis Valeriano El Miri Lavandero de data 23 de xullo de 2010: “Asunto: Informe Urbanístico das parcelas afectadas pola execución das obras Colectores xerais e estación depuradora de augas residuais de Corrubedo”, o certificado de existencia de crédito (importe 32.364,51 euros segundo informe do arquitecto municipal de 22-07-10) emitido polo interventor municipal de data 26 de xullo de 2010, a Memoria da Alcaldía de data 26 de xullo de 2010 “Memoria xustificativa da expropiación e da declaración de urxente ocupación dos bens e dereitos que se precisan ocupar para a execución da obra “Colectores xerais e EDAR de Corrubedo (OH.315.756)”, e o dictamen favorable da Comisión informativa de urbanismo, obras públicas e asuntos rurais celebrada o 23 de xullo de 2010, e segundo o informe-proposta en relación á expropiación dos bens e dereitos que se precisan ocupar para a execución da obra “Colectores xerais e EDAR de corrubedo (OH.315.756)” de data 26 de xullo de 2010 de Katherine Vanessa Hartasanchez De los Arcos técnico de administración xeral de secretaría xeral, por maioría simple dos presentes, o Pleno acorda: En relación ao asunto de referencia, con base aos seguintes: 1º O Pleno do Concello de Riveira, en sesión celebrada na data 26 de maio de 2008, acordou a aprobación do anteproxecto de contrato de obra pública “Colectores xerais e EDAR de Corrubedo (OH.315.756)” redactado pola Administración Hidráulica de Galicia. O citado acordo foi sometido a información pública por un período de vinte días hábiles, mediante a publicación do mesmo no Boletín Oficial da Provincia da Coruña número 157, do día 09 de xullo de 2008.2º O 27 de xullo de 2009 o Pleno da Corporación Municipal resolveu aprobar o anteproyecto de contrato da obra “Colectores Xerais e EDAR de Corrubedo, Riveira (OH.315.756)”, redactado pola Administración Hidráulica de Galicia. Ao mesmo tempo, o Pleno da Corporación resolvía as alegacións presentadas e acordaba poñer a disposición da Administración Autonómica, libres de cargas e gravámenes, os terreos e auga necesarios para a normal execución das obras, así como tódalas autorizacións administrativas necesarias para a realización destas.3º O 27 de novembro de 2009 a Presidenta da Empresa Pública de Obras e Servizos Hidráulicos resolve adxudicar definitivamente o contrato de elaboración do proxecto e execución da obra de “Colectores xerais e estación depuradora de augas residuais de Corrubedo. Ribeira (A Coruña)” á empresa Espina Obras Hidráulicas, S. A. 4º O 4 de maio de 2010 a Presidenta da Empresa Pública de Obras e Servizos Hidráulicos remite escrito ao Concello de Riveira (rexistrado de entrada na data 10/05/2010 co número 006580) no que solicita que este poña a disposición efectiva da Administración Hidráulica de Galicia os terreos necesarios para a acomete-la obra anteriormente referida coa máxima dilixencia posible. Primeiro.- O artigo 4 da Lei 7/1985, de 2 de abril, reguladora das bases de réxime local outorga expresamente a potestade expropiatoria ós Municipios en armonía co artigo 2 da Lei de Expropiación Forzosa. O procedemento e demais aspectos relativos á expropiación veñen regulados na citada Lei de Expropiación Forzosa de 16 de decembro de 1954 (no sucesivo LEF) e no Regulamento que a desenvolve aprobado por Decreto de 26 de abril de 1957 (no sucesivo REF). Segundo.- As actuacións do expediente expropiatorio entenderanse co propietario da cousa ou titular do dereito obxecto da expropiación. Salvo proba en contrario, a Administración expropiante considerará propietario ou titular a quen con este carácter conste en rexistros públicos que produzan presunción de titularidade, que só poida ser destruida xudicialmente, ou, no seu defecto, a quen apareza con tal carácter nos rexistros fiscais, ou, finalmente, a quen o sexa pública e notoriamente (artigo 3 LEF). Nos supostos de indeterminación ou descoñecemento dos titulares ou do seu domicilio, entenderanse as dilixencias co Ministerio Fiscal unha vez realizada a notificación por edictos e sempre que non comparezan no expediente expropiatorio (artigos 5 LEF e 20.4 REF). Terceiro.- Requisito indispensable de toda expropiación forzosa é a previa declaración de utilidade pública ou interese social do fin ao que haxa de afectarse o obxecto expropiado (artigo 9 LEF), utilidade pública que se entende implícita, en relación coa expropiación de inmobles, en todos os planes de obras e servizos do Estado, Comunidades Autónomas, Provincia e Municipio (artigo 10 LEF). No caso que nos ocupa, preténdese a adquisición por medio da facultade de expropiación, dos bens e dereitos necesarios para a execución da obra pública incluída no anteproxecto “Colectores Xerais e EDAR de Corrubedo, Riveira (OH.315.756)”, redactado pola Administración Hidráulica de Galicia e aprobado polo Pleno da Corporación Municipal en sesión de data 27/07/2009, polo que, neste caso, e sen prexuízo da súa declaración expresa por parte desta Administración Municipal, podería entenderse implícita a declaración de utilidade pública, máis aínda se temos en conta o disposto na disposición adicional segunda da Lei 8/1993, do 23 de xuño, reguladora da Administración hidráulica de Galicia, engadida pola disposición adicional cuarta da Lei 8/2001, do 2 de agosto, de protección da calidade das augas das rías de Galicia e de ordenación do servizo público de depuración de augas residuais urbanas, que dispón: “A aprobación dos proxectos de obras hidráulicas que leve a cabo a Administración hidráulica de Galicia levará implícita a declaración de utilidade pública e a necesidade de ocupación dos bens e dereitos afectados para os efectos da súa expropiación forzosa, da ocupación temporal e da imposición ou modificación de servidumes. A declaración de utilidade pública e necesidade de ocupación refírense tamén ós bens e dereitos afectados polo replanteo do proxecto e polas modificacións de obras que se poidan aprobar con posterioridade.” Cuarto.- Declarada a utilidade pública ou o interese social, a Administración resolverá sobre a necesidade concreta de ocupa-los bens ou adquiri-los dereitos que sexan estrictamente indispensables para o fin da expropiación (artigo 15 LEF). A estes efectos resulta obrigado formular unha relación concreta e individualizada, na que se describan, en todos os aspectos, material e xurídico, os bens ou dereitos que se consideren de necesaria expropiación. Cando o proxecto de obras e servizos comprenda a descripción material detallada antes mencionada, a necesidade de ocupación entenderase implícita na aprobación do proxecto, pero o beneficiario da expropiación estará igualmente obrigado a formula-la citada relación ós efectos da determinación dos interesados (artigo 17 LEF). A Relacións dos bens e dereitos debe expoñerse ao público insertando os correspondentes anuncios no Boletín Oficial da Provincia e no Taboleiro de Anuncios así como nun xornal de gran circulación na provincia e será ademais notificada individualmente a cada un dos interesados (artigo 18 LEF). Durante o prazo de quince días (vinte conforme á Lei 30/1992, de 26 de novembro, de réxime xurídico das administracións públicas e do procedemento administrativo común), contado a partir da última das publicacións referidas, os interesados poden formular alegacións sobre a procedencia da ocupación ou disposición dos bens e o seu estado material ou legal. Cómpre ter en conta que a omisión da información pública na aprobación da Relación de bens e dereitos de necesaria ocupación determina a nulidade do procedemento ao impedir a audiencia dos interesados Rematado o prazo de información pública, examinadas e calificadas as alegacións e reclamacións, feita a rectificación, de se-lo caso, dos datos que obren na relación en canto á titulación e en canto ás súas características materiais e xurídicas e recabados os informes xurídicos pertinentes, o Pleno da Corporación decidirá sobre a necesidade da ocupación, debendo relacionarse detalladamente no acordo os bens e dereitos afectados, así como os titulares dos mesmos cos que se entenderán os sucesivos trámites do expediente (artigos 20 LEF, 19 e 20 REF). No presente caso, consta no expediente informe técnico emitido na data 20/07/2010 pola enxeñeira municipal, Geremias Majoral Henriquez, no que se formula a Relación de bens e dereitos afectados pola execución da obra e que se consideran de necesaria expropiación. A citada Relación debe ser aprobada polo Pleno da Corporación, someterse a información pública e notificarse individualmente aos afectados, para logo aprobarse definitivamente pola Corporación en Pleno, tal e como se ven expoñendo neste fundamento. Co referido informe técnico achéganse planos de superposición do Catastro e a traza da obra, información catastral das parcelas, planos do anteproxecto de Augas de Galicia e planos do proxecto de Espina Obras Hidráulicas, S. A. Incorpórase ao expediente informe emitido na data 22/07/2010 polo arquitecto municipal, Trinidad Esther Luis Valeriano El Miri Lavandero, no que realiza unha valoración económica das parcelas afectadas polo expediente expropiatorio, dando o seguinte resultado: · Solo rústico de protección de espazos naturais e solo rústico de protección de costas = 5,96 euros x m2. · Solo urbano consolidado, Ordenanza 6.2 = 49,39 euros x m2 · Expropiación zona EDAR: Superficie a expropiar: 5.368 m2; Montante económico: 31.993,28 euros. · Expropiación zona de bombeo de Concheiro Alto: Superficie a expropiar: 55 m2; Montante económico: 371,23 euros. · Custo final de toda a expropiación: 32.364,51 euros. Así mesmo, consta no expediente informe sobre a situación e cualificación urbanística dos bens necesarios, emitido na data 23/07/2010 polo arquitecto municipal, Trinidad Esther Luis Valeriano El Miri Lavandero. Tamén existen notas simples informativas emitidas polo Rexistro da Propiedade de Noia, a solicitude da Alcaldía, en relación a cada unha das parcelas obxecto da expropiación, e sobre as que se informa que non figuran inscritas no citado Rexistro da Propiedade. Quinto.- Segundo dispón o artigo 21 da LEF o acordo de necesidade de ocupación inicia o expediente expropiatorio, e, unha vez firme, procederase a determinar o prezo xusto dos bens e dereitos expropiables de conformidade cos artigos 24 e seguintes da LEF e preceptos concordantes do Regulamento que a desenvolve. Determinado e pagado o prezo xusto, poderá ocuparse a finca por vía administrativa ou facer exercicio do dereito expropiado (artigo 51 LEF). Nembargantes, neste caso preténdese a expropiación urxente, facultade excepcional regulada no artigo 52 da LEF e que, no procedemento expropiatorio, supón o adianto da fase de ocupación á fase de determinación do prezo xusto e do seu pagamento, previo pago ou depósito dunha cantidade en garantía do pago futuro. A declaración urxente da ocupación precisa acordo previo do Concello, comprensivo da relación de propietarios e propiedades de necesaria ocupación, información pública e aprobación definitiva, tal e como xa se determina no fundamento de dereito anterior. O expediente debe ir encabezado por unha Memoria xustificativa das circunstancias urxentes que concorren para a súa declaración, documento que no presente caso consta no expediente pois existe unha Memoria da Alcaldía que explica as circunstancias e os motivos da expropiación e da necesidade da súa declaración urxente. Así mesmo, é necesario informe do interventor municipal sobre a existencia de crédito adecuado e suficiente, aspecto que tamén se cumpre no presente expediente no que consta certificado do interventor municipal emitido na data 26/07/2010. Será o órgano competente da Comunidade Autónoma de Galicia o que declarará, en definitiva, si está xustificada a urxencia, polo que o Pleno da Corporación Municipal deberá instar a aquel a declaración de urxencia coa remisión do correspondente expediente. Sexto.- En aplicación da Lei de Expropiación Forzosa e do Regulamento que a desenvolve, o órgano municipal competente para a adopción dos acordos relacionados co expediente do procedemento de expropiación é o Pleno da Corporación Municipal, sin que sexa necesario na adopción dos mesmos ningún tipo de maioría cualificada, bastando a maioría simple dos membros presentes. Por elo, acórdase: Primeiro.- Declarar a utilidade pública da obra denominada “Colectores xerais e EDAR de Corrubedo (OH.315.756)”, recollida no anteproxecto do mesmo nome redactado pola Administración Hidráulica de Galicia e aprobado definitivamente polo Pleno da Corporación Municipal en sesión celebrada na data 27/07/2009. Segundo.- Aprobar inicialmente a Relación, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no anteproxecto denominado “Colectores xerais e EDAR de Corrubedo (OH.315.756)” de conformidade co informe técnico emitido na data 20/07/2010 pola enxeñeira municipal, Geremias Majoral Henriquez, e tendo en conta a información remitida polo Rexistro da Propiedade de Noia: 1) Expropiación zona EDAR: 2) Expropiación zona bombeo de Concheiro Alto: Terceiro.- Someter a información pública a Relación dos bens e dereitos de necesaria ocupación insertando os correspondentes anuncios no Boletín Oficial da Provincia e no Taboleiro de Anuncios do Concello así como nun xornal de gran circulación na provincia, durante un prazo de vinte días, contados a partir da última das publicacións referidas, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no departamento de secretaría xeral do Concello de Riveira, sito na Praza do Concello, nº 1, 15960 Riveira. Cuarto.- Notificar este acordo, de forma individual, a cada un dos interesados. Igualmente, notificaráselle o contido deste acordo ao Ministerio Fiscal, para os efectos establecidos no artigo 5 da LEF, en relación cos propietarios descoñecidos. Quinto.- Instar ao órgano autonómico competente a declaración de urxente ocupación dos bens e dereitos necesarios e que se concretan na Relación anteriormente exposta, para os efectos de expropiación no anteproxecto de construcción da obra “Colectores xerais e EDAR de Corrubedo (OH.315.756)”, declaración de urxencia que vén motivada tanto pola incidencia da obra na consecución do saneamento integral do municipio, como polo feito exposto no escrito remitido ó Concello pola Presidenta da Empresa Pública de Obras e Servizos Hidráulicas referido a que, si non se poñen a disposición da Administración Hidráulica de Galicia os terreos necesarios para a execución da obra coa máxima dilixencia posible, atopámonos co risco de perder os fondos destinados ó seu financiamento. Sexto.- Remitir o expediente completo ao órgano autonómico competente. Sétimo.- Comunicar a todos os interesados que, de conformidade co disposto no artigo 24 da LEF, este expediente expropiatorio, que se inicia coa adopción polo Pleno da Corporación dos acordos aquí referidos, darase por rematado no caso de que o Concello e aqueles conveñan a adquisición dos bens e dereitos obxecto da expropiación libremente e por mutuo acordo. Oitavo.- Publicar este acordo para que, conforme ao establecido no artigo 59.5º da Lei 30/1992, sirva de notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. Riveira, 02 de agosto de 2010 O Alcalde José Luís Torres Colomer